**Solveig Heilo**, også kjent som **Sol**, (født 24. desember 1981) er en norsk komponist, artist, musiker, musikkprodusent, filmmusikk produsent, arrangør, designer og visuell kunstner. Heilo er best kjent fra bandet Katzenjammer, som filmmusikk produsent og som soloartist. Heilo er multiinstrumentalist og arbeider innen flere musikksjangre.

Oppvekst
--------

Heilo vokste opp i Bærum som den yngste av fire søsken. Faren lærte dem å spille piano, og moren sang med dem hver dag. Begge hennes brødre er musikalsk aktive, og hun har skrevet musikk sammen med broren Kristian Heilo. Hun var syv år gammel da hun begynte med perkusjon i Haslum Skoles Jentekorps, og tolv år gammel deltok hun som trommeslager under fakkelstafetten til Lillehammer-OL sammen med ti år eldre perkusjonister fra Norges musikkhøgskole. Etter videregående skole reiste hun verden rundt og endte opp i Connecticut hvor hun en kort periode var perkusjonist i symfoniorkesteret i Norwalk.

Utdannelse
----------

Årene 1998–2000 gikk Heilo på musikklinjen på Rud videregående skole i Bærum. Der møtte hun Marianne Sveen, som hun senere brakte inn i Katzenjammer. Fra 2000 til 2001 tok hun fagene foto og teater ved Buskerud Folkehøgskole. Siden flyttet hun til Oslo og studerte komposisjon og musikkproduksjon ved Nordisk Institutt for Scene og Studio fra 2003 til 2005. Her ble Katzenjammer dannet av Heilo, Anne Marit Bergheim og Turid Jørgensen Honerud. Hun begynte da å spille gitar og andre instrumenter Katzenjammer ønsket å bruke og debuterte også som vokalist. Hun gikk ut av Nordisk Institutt for Scene og Studio med kullets beste karakterer og mottok *St. Olavsprisen* som Årets student.

Arbeid
------

### Sol Heilo

I 2017 startet hun sin solokarriere, og har turnert jevnlig etter dette. Hennes deltagelse på Hver Gang Vi Møtes ga henne en kickstart på Norgesturnéringen. Før dette turnerte hun mest i utlandet. Under Tv-opptredenen fikk hun stor suksess med blant annet hiten Holde rundt deg.

Hun har foreløpig gitt ut 3 album; Skinhorse Playground, Unplugged Playground og Solstice. 

Som soloartist har hun også skrevet og produsert filmmusikk, blant annet Folk og Røvere i Kardemomme by og Kaptein Sabeltann og den magiske diamant. Her fungerte hun som musikkprodusent, musiker, vokalist, tekniker, arrangør og tekstforfatter. Hun spilte alle instrumentene selv, i alt 28 instrumenter. Sol var også stemmen til papegøyen i filmen Folk og røvere i Kardemomme by. 

På teaterscenen står hun bak musikken til teaterforestillingen Kokosbananas og moromaskinen.

### Frilans

Sol har jobbet som frilans musiker med flere kjente artister, deriblant keyboard for Bertine Zetlitz, vokal og flere instrumenter på albumet *Diggin Deep* (2006) av HP Gundersen, trompet for Westlife, vokal og trommer på flere Espen Lind og Stargate-innspillinger, vokal og trommer for Magnus Ugglas band, trompet på Grand Islands album *Boys and Brutes* (2008), vokal på Vinnis låt *Mørkredd* (2011), mandolin på Thomas Dybdahls sang *Før Morgengry* (2011) samt perkusjon og vokal med Odd Nordstoga og Kåre Vestrheim på videoprosjekter for NRK.

I 2005 satt Heilo og Johan Wilhelm Schioldborg sammen et musikkstudio hos Propeller Recordings, hvor hun øvde på innspilling av fonogrammer, og produserte det første demoalbumet til Katzenjammer. I 2012 og 2013 jobbet hun som komponist, arrangør, musiker, musikkprodusent, tekniker, designer og skuespiller i Worsøes teaterproduksjon *Stilleben*.

I 2013 utlyste Holmenkollbakken og Skiforbundet en sangkonkurranse blant anerkjente musikere og komponister. Målet var en ny, offisiell «Kollen-låt», og flere prominente norske band og komponister sendte inn sine bidrag. Sammen med Terje Borg skrev Heilo vinnerlåta, og *Kollenbrølet* (2013) er nå den offisielle Holmenkollen-sangen.

### Katzenjammer

Sol Heilo med Katzenjammers bassbalalaika «Akerø»  Foto: Ketil Hardy 
Heilo har vært sentral i Katzenjammers arrangementer og komposisjoner og var medprodusent på deres første (*Le Pop*) og tredje (*Rockland*) album. Hun var med å skrive singlene *Rock Paper Scissors* og *I Will Dance* fra albumet *A Kiss Before You Go* (2011) og har skrevet singlene *My Dear* og *Shine Like Neon Rays* fra albumet *Rockland* (2015). Sammen med Eivind Buene står hun bak Katzenjammers versjon av Bjørn Rønningens julesang *Vi Tenner Våre Lykter*, som er tittelsporet på Kronprinsparets humanitære fond sin juleplate fra 2011. Hun arrangerte også all vokal for Katzenjammers versjon av The Pogues' *Fairytale of New York*, hvor Tormod Tvete Vik gjorde arrangementet for strykere. Hun arrangerte alene Katzenjammers versjoner av sangene *When You Wish Upon a Star*, *God Rest Ye Merry Gentlemen* og *White Christmas*.

Katzenjammer står bak omarrangeringen og innspillingen av musikken til animasjonsfilmen Dyrene i Hakkebakkeskogen. (2016) (Qvisten animasjon) Musikken er skrevet av Thorbjørn Egner og Christian Hartmann med unntak av "Skinkestek" (Heilo). Gaute Storaas står bak den øvrige filmmusikken.

### Design

Heilo gjorde designet til Katzenjammers første album *Le Pop* (2008) sammen med sin søster Kaja Heilo og Sandrine Pagnoux. Hun deltok også i designet til andrealbumet *A Kiss Before You Go* (2011) sammen med Mathias Fossum og Heydays og hadde eneansvar for design til tredjealbumet *Rockland* (2015). Hun har også designet det meste av Katzenjammers salgsartikler, som t-skjorter, buttons og kopper samt plakater, sceneoppsett, tidlig webdesign og design av den velkjente balalaikabassen Akerø. Det meste av scenekostymene hun brukte i Katzenjammer har hun sydd selv, og hun har også sydd kjoler som salgsartikler for Katzenjammer. Heilo lager designet på flere av sine egne album og produserer også sine egne musikkvideoer, basert på hennes egen visuelle kunst. London is Trouble, America og Killing Karma er eksempler på dette. Hun produserer også visuell kunst for andre, blant annet back drop for Chris Holsten. 

### Andre prosjekter

I 2012 startet Heilo et band sammen med Unni Wilhelmsen og Hanne Mari Karlsen. Trioen spilte et utvalg av låter skrevet av Wilhelmsen og Heilo. Heilo var også med på Magnus Grønnebergs soloprosjekt, hvor hun spilte trommer og sang. I 2015 deltok hun med vokal på CC Cowboys' siste album *Til det blir dag* (2015). .

Diskografi
----------

Album
* *Skinhorse Playground* (2017)

Singler
* *Hold on* (2012)
* *America* (2017)
* *Killing Karma* (2017)

### Katzenjammer

* *Le Pop* (2008)
* *A Kiss Before You Go* (2011)
* *A Kiss Before You Go: Live in Hamburg* (2012)
* *Rockland* (2015)
* *Live at Gearbox* (2016)

Singler
* *Play My Darling, Play* (2008)
* *Demon Kitty Rag* (2009)
* *A Bar in Amsterdam* (2009)
* *Tea with Cinnamon* (2010)
* *Den lengste natten* (2010), med Øystein Dolmen & Lisa Gansmoe
* *I Will Dance (When I Walk Away)* (2011)
* *Rock-Paper-Scissors* (2011)
* *A Fairytale of New York* (2012)
* *Lady Gray* (2014)

### Deltar på

* HP and his Patient Orchestra: *Diggin' Deep* (2007)
* Grand Island: *Boys and Brutes* (2008)
* HP and his Patient Orchestra: *Uncle Johnny Had a Cool Guitar* (2008)
* Barneselskapet: *Supersanger med Fantorangen og Kuraffen* (2010)
* Vinni: *Mørkredd* (2011)
* Kronprinsparets fond: *Vi tenner våre lykter – Kronprinsparets fond* (2011)
* CC Cowboys: *Til det blir dag* (2015)
* Aslak Borgersrud: *Det er valgfritt å irritere seg* (2016)
* Filmmusikk: *Dyrene i Hakkebakkeskogen* (2016)
* Kutoppen: *KuToppen – Musikken fra filmen* (2018)

Referanser
----------

1. ↑  «Katzenjammers nettsted». Besøkt 19. oktober 2015.
2. 1 2 3 4 5 6  «Solveig Heilo» **(norsk)**. Rockheim - det nasjonale museet for populærmusikk, en avdeling i Museene i Sør-Trøndelag. Arkivert fra originalen 20. januar 2021. Besøkt 19. oktober 2015.
3. 1 2  
«About Katzenjammer». *Katzenjammer Nation* **(engelsk)**. Arkivert fra originalen 4. januar 2016. Besøkt 28. oktober 2015.
4. ↑  "«"All the lost People" by Sol & Kristian Heilo». Besøkt 20. oktober 2015.
5. ↑  «westerdals.no - tidligere studenter». Arkivert fra originalen 15. april 2015. Besøkt 19. oktober 2015.  «Arkivert kopi». Arkivert fra originalen 15. april 2015. Besøkt 20. oktober 2015.
6. ↑  Fitzpatrick, Rob (4. mars 2012). «Ready for Anything». *The Sunday Times*. News International. Arkivert fra originalen 28. mai 2015. Besøkt 26. februar 2013.
7. ↑  «"Diggin' Deep (2006) Rockipedia)». Arkivert fra originalen 20. april 2021. Besøkt 20. oktober 2015.
8. ↑  «Boys and Brutes, krediteringer på Discogs». Besøkt 28. oktober 2015.
9. ↑  «Stilleben - Worsøe». Arkivert fra originalen 4. mars 2016. Besøkt 19. oktober 2015.  «Arkivert kopi». Arkivert fra originalen 4. mars 2016. Besøkt 20. oktober 2015.
10. ↑  «NRK - Dette er den nye Kollen-låta"». Besøkt 19. oktober 2015.
11. 1 2  «discogs.com - Solveig Heilo». Besøkt 20. oktober 2015.
12. ↑  «Pressemelding Kronprinsparets fond» (PDF). Arkivert fra originalen (PDF) 4. mars 2016. Besøkt 19. oktober 2015.
13. ↑  «side2.no - "Årets vakreste julelåt?" (Norwegian)».
14. ↑  «Le Pop, krediteringer på Discogs». |accessdate=2015-10-28
15. ↑  «A Kiss Before You Go, krediteringer på Discogs». Besøkt 28. oktober 2015.
16. ↑  «Rockland, krediteringer på Discogs». Besøkt 28. oktober 2015.
17. ↑  «Le Pop, krediteringer på Discogs». |accessdate=2015-10-28
18. ↑  «A Kiss Before You Go, krediteringer på Discogs». Besøkt 28. oktober 2015.
19. ↑  «Rockland, krediteringer på Discogs».
20. ↑  «Porsgrunns Dagblad - "Vakkert med de dyktige damene"». Besøkt 20. oktober 2015.
21. ↑  «"Unni, Sol & Hanne TRIO"». Besøkt 19. oktober 2015.
22. ↑  «Magnus Grønneberg tar med seg fire damer til Stavern». Besøkt 28. oktober 2015.

Eksterne lenker
---------------

* (en) Offisielt nettsted Rediger på Wikidata

* (en) Solveig Heilo – kategori av bilder, video eller lyd på Commons Rediger på Wikidata
* (en) Solveig Heilo på Internet Movie Database Rediger på Wikidata

* (no) Solveig Heilo hos Sceneweb Rediger på Wikidata
* (en) Solveig Heilo på Discogs Rediger på Wikidata

* (en) Solveig Heilo på MusicBrainz Rediger på Wikidata

* (en) Solveig Heilo på MusicBrainz Rediger på Wikidata
* (no) Solveig Heilo på Instagram Rediger på Wikidata
* (en) Sol Heilos offisielle nettsted
* (en) Katzenjammers offisielle nettsted[*død lenke*]
* (no) Solveig Heilo Arkivert 20. januar 2021 hos Wayback Machine. Rockipedia artistside

  


|  |  |
| --- | --- |
| Oppslagsverk/autoritetsdata | VIAF **·** KulturNav **·** MusicBrainz **·** MusicBrainz **·** Discogs
 |